Judas Priesti kitarrist sai esinemise ajal südamerabanduse
Briti raskerokkarid teatasid möödunud esmaspäeval, et jätavad ülejäänud USA tuuri pooleli, et Richie Faulkner saaks puhata. Järgmisel päeval teatas Faulkneri tüdruksõber Maria Lynch, et Richie olukord on stabiilne pärast pikka südameoperatsiooni, kirjutas Blabbermouth.
Teisipäeval saatis kitarristile terviseid ka TESLA kitarrist Frank Hannon, kes kirjutas Instagrami: "Saadan Richie Faulknerile armastust ja tervist. Ma ei ole temaga ise kohtunud, aga ta on rokivend, kelle kohta minu kitarrimängijatest sõbrad vaid head räägivad. Kuulsin, et ta kõndise esinemise ajal lavalt ära, sai südamerabanduse ja talle tehti siis kümnetunnine operatsioon. Pea vastu, Richie, ning loodetavasti saame tulevikus teha koos muusikat."
Judas Priest tuuritas USAs seoses 50. aasta juubeliga. Tuur algas 8. septembril Readingi linnas Pennsylvanias, pidi kestma läbi oktoobri ja lõpetama 5. novembril Hamiltonis, Ontarios. Judas Priesti soojendusbänd on ajaloolistest sündmustest laulev Sabaton.